মোদি কেন বললেন ইন্ডিয়া জোটের নেতাদের ঘুম উড়ে যাবে?

ওয়েবডেস্ক: কেরলে সমুদ্র বন্দরের উদ্বোধনে প্রধানমন্ত্রী নরেন্দ্র মোদির সঙ্গে এক মঞ্চে মুখ্যমন্ত্রী পিনারাই বিজয়ন (Pinarai Vijayan) ও কংগ্রেস সাংসদ শশী থারুর (Shashi Tharoor)। তা উল্লেখ করে প্রধানমন্ত্রী কটাক্ষ করলেন কংগ্রেসের (Congress) শীর্ষ নেতৃত্বকে। মোদি বলেন, এই ছবি দেখে ইন্ডিয়া জোটের (India Alliance) অনেক নেতার ঘুম উড়ে যাবে। শুক্রবার প্রধানমন্ত্রী বিঝিনজাম আন্তর্জাতিক সমুদ্র বন্দরের (Vijhinjam International Sea Port) উদ্বোধন করেন। ৮৮৬৭ কোটি টাকা ব্যয়ে ওই সমুদ্র বন্দর তৈরি হয়েছে। আদানি গোষ্ঠী এই বন্দর নির্মাণ করে।

অনুষ্ঠানে প্রধানমন্ত্রী বলেন, আমি মুখ্যমন্ত্রীকে বলতে চাই, আপনি ইন্ডিয়া জোটের শক্তিশালী স্তম্ভ। শশী থারুরও এখানে রয়েছেন। এই অনুষ্ঠানে অনেককে ঘুম হীন রাত দেবে। প্রধানমন্ত্রীর এই বক্তব্যের প্রেক্ষিতে কংগ্রেস নেতা কেসি বেণুগোপাল বলেন, আমি জানি না কীসের ভিত্তিতে প্রধানমন্ত্রী এই কথা বলছেন। যা হতে যাচ্ছে তাতে একমাত্র প্রধানমন্ত্রীর রাতের ঘুম উড়ে যাবে। ইন্ডিয়া জোট, রাহুল গান্ধী বা কংগ্রেসের নয়। জাতিগণনা ইস্যুতে আমরা সর্বাধিক চাপ প্রয়োগ করব। তাতে প্রধানমন্ত্রীর রাতের ঘুম উড়ে যাবে।

আরও পড়ুন: হাইকোর্টের রায়ে স্বস্তি মিলল না সাকেত গোখলের

অনুষ্ঠানে সিপিএমের মুখ্যমন্ত্রী এই ল্যান্ডমার্ক প্রজেক্ট দেশকে দেওয়ার জন্য প্রধানমন্ত্রীর প্রতি কৃতজ্ঞতা প্রকাশ করেন। পিনারাই বিজয়ন বলেন, কেরলের মানুষের পক্ষ থেকে আমাদের রাজ্যে আসার জন্য কৃতজ্ঞতা প্রকাশ করছি। এই প্রকল্পের জন্য আদানি গোষ্ঠীকে অভিনন্দন জানাই। এদিকে শশী থারুর প্রধানমন্ত্রীর সঙ্গে সোশ্যাল মিডিয়ায় তাঁর ছবি শেয়ার করে লিখেছেন, স্বাগত।

দেখুন অন্য খবর: