ওয়াকফ আইনের বিরোধীদের তীব্র আক্রমণ প্রধানমন্ত্রীর

ওয়েবডেস্ক: নতুন ওয়াকফ আইনের (Waqf Act) বিরোধিতা হচ্ছে দেশজুড়ে। মোদি সরকার অন্যান্য বেশ কিছু বিলের মতো এটাও সংখ্যার জোরে পাশ করিয়ে নিয়েছে। ওয়াকফ আইনের বিরোধিতা করায় প্রধানমন্ত্রী বিরোধীদের (Opposition) আক্রমণ করলেন। প্রধানমন্ত্রী নরেন্দ্র মোদি (Narendra Modi) সোমবার হরিয়ানায় বলেন, কংগ্রেস (Congress) ভোট ব্যাঙ্কের ভাইরাসে আক্রান্ত। কংগ্রেস সামাজিক ন্যায় বিচারের জন্য আম্বেদকরের দৃষ্টিভঙ্গীর সঙ্গে বিশ্বাসঘাতকতা করেছে। বরং একে আত্মতুষ্টির জন্য ব্যবহার করেছে। প্রধানমন্ত্রী আম্বেদকর জয়ন্তীতে আরও বলেন, কংগ্রেস আমাদের পবিত্র সংবিধানকে ক্ষমতা দখলের অস্ত্র হিসেবে ব্যবহার করেছে। যখনই কংগ্রেস ক্ষমতা ধরে রাখতে এটাকে বিপদ মনে করেছে সংবিধানকে আঘাত করেছে। হিসার বিমানবন্দর উদ্বোধনের সময় প্রধানমন্ত্রী একথা বলেন। তাঁর বক্তব্য, কংগ্রেস আম্বেদকরের সাম্যের ধারণাকে উপেক্ষা করেছে। বরং ভোট ব্যাঙ্ক রাজনীতির ভাইরাসকে ছড়িয়েছে। মোদি বলেন, বাবাসাহেব চাইতেন, প্রত্যেক দরিদ্র, প্রত্যেক পিছিয়ে থাকা মানুষ যেন মর্যাদার সঙ্গে জীবন যাপন করতে পারেন। মাথা উঁচু করে রাখতে পারেন। স্বপ্ন দেখতে পারেন।

ওয়াকফ আইনের বিরোধিতা করার প্রসঙ্গে তুলে মোদি বলেন, এটা সময়ের দাবি ছিল। লক্ষ হেক্টর জমি গরিব ও যাঁদের দরকার তাঁদের জন্য ব্যবহৃত হয়নি। বরং জমি মাফিয়ারা এর ব্যবহার করেছেন। এই আইনের ফলে গরিব মুসলিমরা উপকৃত হবেন।

আরও পড়ুন: মোদি সরকারকে ‘একনায়কতন্ত্রের জনক’ বলে কটাক্ষ কংগ্রেস নেতার

দেখুন অন্য খবর: