দিল্লিতে ভারত মণ্ডপমে গ্রামীণ ভারত মহোৎসবের সূচনা মোদির

নয়াদিল্লি: নয়া  দিল্লিতে (New Delhi)  ভারত মণ্ডপমে (Bharat Mandapam) ‘গ্রামীণ ভারত মহোৎসব-২০২৫’ (Grameen Bharat Mahotsav 2025) এর সূচনা করলেন প্রধানমন্ত্রী নরেন্দ্র মোদি (Naredra Modi)। শনিবার এই অনুষ্ঠানে উপস্থিত ছিলেন কেন্দ্রীয় অর্থমন্ত্রী নির্মলা সীতারামন। এদিন ভারত মহোৎসবের কারিগরদের সঙ্গে মত বিনিময় করেন প্রধানমন্ত্রী। ন্যাশনাল ব্যাঙ্ক ফর এগ্রিকালচার অ্যান্ড রুরাল ডেভেলপমেন্ট (নাবার্ড)-এর চেয়ারপার্সন সাজি কেভি প্রধানমন্ত্রী নরেন্দ্র মোদিকে সংবর্ধনা জানান।

এর আগে, গ্রামীণ ভারত মহোৎসব ২০২৫-এর উদ্বোধনের আগে প্রধানমন্ত্রী নরেন্দ্র মোদি বলেছিলেন যে, আমাদের গ্রামগুলি যত বেশি সমৃদ্ধ হবে, উন্নত ভারতের সংকল্প উপলব্ধি করতে তাদের ভূমিকা তত বেশি হবে। এই অনুষ্ঠান গ্রামীণ অর্থনীতির জন্য খুবই গুরুত্বপূর্ণ পদক্ষেপ হতে চলেছে।

আরও পড়ুন:দিল্লি বিধানসভা ভোটের প্রার্থী ঘোষণা বিজেপির, কেজরির বিরুদ্ধে কে?

গ্রামীণ ভারত মহোৎসব ৪ জানুয়ারি থেকে শুরু হয়ে ৯ জানুয়ারি পর্যন্ত চলবে। এর থিম হল ‘বিকশিত ভারত ২০৪৭ এর জন্য একটি স্থিতিস্থাপক ভারত গড়ে তোলা’।

প্রধানমন্ত্রী বলেন, “২০২৫ সালের শুরুতে গ্রামীণ ভারত মহোৎসবের এই জমকালো অনুষ্ঠান ভারতের উন্নয়ন যাত্রার সূচনা করছে। আমি এই অনুষ্ঠানের আয়োজন করার জন্য নাবার্ড এবং অন্যান্য সহকর্মীদের অভিনন্দন জানাই৷ লক্ষ লক্ষ গ্রামের প্রতিটি বাড়িতে বিশুদ্ধ পানীয় জল পৌঁছে যাচ্ছে। এখন জনতা ১.৫ লক্ষেরও বেশি আয়ুষ্মান আরোগ্য মন্দিরে স্বাস্থ্য পরিষেবার জন্য আরও ভালো বিকল্প পাচ্ছে।

ডিজিটাল প্রযুক্তির সাহায্যে আমরা দেশের সেরা ডাক্তার এবং হাসপাতালগুলিকে গ্রামের সঙ্গে সংযোগ স্থাপন করে টেলিমেডিসিনের সুবিধা পাচ্ছি। সেই সঙ্গে মোদি বলেন, গ্রামীণ অর্থনীতিকে শক্তিশালী করার জন্য, এটা খুবই গুরুত্বপূর্ণ যে অর্থনৈতিক নীতিগুলি যেন গ্রামের কথা মাথায় রেখে তৈরি করা হয়।”

মহোৎসবের একটি উল্লেখযোগ্য ফোকাস হল উদ্যোক্তাদের মাধ্যমে গ্রামীণ মহিলাদের ক্ষমতায়ন করা। এই উৎসবে সরকারি কর্মকর্তা, গ্রামীণ উদ্যোক্তা, কারিগর এবং বিভিন্ন সেক্টরের স্টেকহোল্ডারদের একত্রিত করবে যাতে সহযোগিতামূলক এবং সম্মিলিত গ্রামীণ রূপান্তরের জন্য একটি রোডম্যাপ তৈরি করা যায়। এই ইভেন্টের অন্যতম উদ্দেশ্য হল উত্তর-পূর্ব ভারতে বিশেষ ফোকাস সহ গ্রামীণ জনগোষ্ঠীর মধ্যে অর্থনৈতিক স্থিতিশীলতা এবং আর্থিক নিরাপত্তার প্রচার।

দেখুন অন্য খবর: