৩ বছরে ৩৮টি দেশ সফর মোদির! বিপুল খরচে সংসদে বিস্ফোরক বিরোধীরা

নয়া দিল্লি: প্রধানমন্ত্রী নরেন্দ্র মোদি ( Narendra Modi ) নিয়মিত বিদেশ সফর করেন, যা নিয়ে দীর্ঘদিন ধরেই বিরোধীরা প্রশ্ন তুলছে। সম্প্রতি তিনি মরিশাস এবং মার্কিন যুক্তরাষ্ট্র (United States) সফরে গিয়েছিলেন, যার খরচ নিয়ে সংসদে সরব হয় বিরোধীরা। কংগ্রেস সভাপতি মল্লিকার্জুন খাড়গে (Mallikarjun Kharge) সংসদে সরাসরি প্রশ্ন তোলেন, গত তিন বছরে প্রধানমন্ত্রীর বিদেশ সফরের জন্য ঠিক কত টাকা খরচ হয়েছে? তিনি দাবি করেন, এই ব্যয়ের পূর্ণাঙ্গ হিসাব প্রকাশ করতে হবে। এর জবাবে বৃহস্পতিবার রাজ্যসভায় লিখিত উত্তর জমা দেন বিদেশ প্রতিমন্ত্রী পবিত্র মার্গারিটা ।

বিদেশ প্রতিমন্ত্রী সংসদে জানান, ২০২২ সালের মে মাস থেকে ২০২৪ সালের ডিসেম্বর পর্যন্ত প্রধানমন্ত্রী নরেন্দ্র মোদি মোট ৩৮টি দেশ সফর করেছেন, যার জন্য ব্যয় হয়েছে ২৫৮ কোটি টাকা। এই বিপুল খরচের মধ্যে রয়েছে হোটেল, বিমান ভাড়া, সরকারি প্রতিনিধি দলের থাকা-খাওয়া, নিরাপত্তা এবং মিডিয়া প্রতিনিধিদলের খরচ।

সরকারি রিপোর্ট অনুযায়ী, ২০২৩ সালের জুন মাসে প্রধানমন্ত্রীর মার্কিন সফরে খরচ হয়েছিল ২২,৮৯,৬৮,৫০৯ টাকা। এরপর ২০২৪ সালের সেপ্টেম্বরে আরও একবার মার্কিন সফরে তিনি ১৫,৩৩,৭৬,৩৪৮ টাকা ব্যয় করেন। অর্থাৎ, শুধুমাত্র আমেরিকাতেই দুই দফার সফরে মোট ৩৮ কোটি টাকারও বেশি খরচ হয়েছে। বিরোধীদের অভিযোগ, এই বিপুল খরচ করদাতাদের অর্থের অপব্যবহার ছাড়া কিছু নয়।

আরও পড়ুন: জম্মু কাশ্মীরে বিজেপি নেতার রহস্যমৃত্যু, শোকজ্ঞাপন মুখ্যমন্ত্রী ওমর আবদুল্লার

জাপান থেকে ব্রাজিল, প্রধানমন্ত্রীর বিদেশ সফরের বিশদ খরচ প্রকাশ্যে!

– জাপান (Japan) সফর – মে ২০২৩: খরচ ১৭,১৯,৩৩,৩৫৬ টাকা (17.19 Crore Rupees)।
– নেপাল (Nepal) সফর – মে ২০২২: খরচ ৮০,০১,৪৮৩ টাকা (80 Lakh Rupees)।
– পোল্যান্ড (Poland) সফর – ২০২৪: খরচ ১০,১০,১৮,৬৮৬ টাকা (10.10 Crore Rupees)।
– ইউক্রেন (Ukraine) সফর – ২০২৪: খরচ ২,৫২,০১,১৬৯ টাকা (2.52 Crore Rupees)।
– রাশিয়া (Russia) সফর – ২০২৪: খরচ ৫,৩৪,৭১,৭২৬ টাকা (5.34 Crore Rupees)।
– ইতালি (Italy) সফর – ২০২৪: খরচ ১৪,৩৬,৫৫,২৮৯ টাকা (14.36 Crore Rupees)।
– ব্রাজিল (Brazil) সফর – ২০২৪: খরচ ৫,৫১,৮৬,৫৯২ টাকা (5.51 Crore Rupees)।
– গায়ানা (Guyana) সফর – ২০২৪: খরচ ৫,৪৫,৯১,৪৯৫ টাকা (5.45 Crore Rupees)।

কোন কোন দেশ সফর করেছেন প্রধানমন্ত্রী? বিরোধীদের প্রশ্ন, এত খরচ কতটা যুক্তিসঙ্গত?

২০২২ সালে প্রধানমন্ত্রী নরেন্দ্র মোদি জার্মানি, ডেনমার্ক, ফ্রান্স, সংযুক্ত আরব আমিরশাহী, উজবেকিস্তান এবং ইন্দোনেশিয়া সফর করেন। ২০২৩ সালে তিনি অস্ট্রেলিয়া, মিশর, দক্ষিণ আফ্রিকা এবং গ্রিস যান। ২০২৪ সালে তার সফরের মধ্যে ছিল পোল্যান্ড, ইউক্রেন, রাশিয়া, ইতালি, ব্রাজিল এবং গায়ানা।

সরকারি সূত্র বলছে, প্রধানমন্ত্রীর এই সফর কূটনৈতিক সম্পর্ক উন্নত করা, বিদেশি বিনিয়োগ আকর্ষণ এবং বিশ্ব মঞ্চে ভারতের অবস্থান শক্তিশালী করার জন্য প্রয়োজনীয়। তবে বিরোধীরা অভিযোগ করছে, এই বিপুল খরচ দেশের অর্থনীতির উপরে বাড়তি চাপ তৈরি করছে। সাধারণ জনগণের করের টাকা দিয়ে এত বিলাসবহুল বিদেশ সফর করা আদৌ কতটা যুক্তিসঙ্গত, সেই প্রশ্ন থেকেই যাচ্ছে।

দেখুন আরও খবর:

The post ৩ বছরে ৩৮টি দেশ সফর মোদির! বিপুল খরচে সংসদে বিস্ফোরক বিরোধীরা first appeared on KolkataTV.